Vermiste jong paartjie van Parys opgespoor | Maroela Media
Vermiste jong paartjie van Parys opgespoor
Oni-Lee Hoon (16) en Clinton Keen (19). Foto: Verskaf.
'n Jong paartjie van Parys, Vrystaat, wat bykans twee weke vermis was, is weer veilig terug by hul onderskeie ouerhuise nadat hulle Woensdag in Durban opgespoor is.
Clinton Keen (19) en Oni-Lee Hoon (16) is op 20 Februarie die laaste keer oorkant die woonstelblok in Parys waar Clinton by sy oom woon, opgemerk. Hulle is vroeër glo by 'n plaaslike kuierplek gesien en Clinton sou van sy oom se woonstel saam met Oni-Lee na haar huis toe gestap het.
Pieter Kemp, voorsitter van die vrywilligerorganisasie Landelike Gemeenskap Veiligheid (LGV) in Parys, het Donderdag aan Maroela Media gesê die organisasie het die tieners se gesinne deurlopend tydens die soektog bygestaan en met hul hulpbronne leidrade opgevolg.
"Oni-Lee het Woensdag omstreeks 11:40 deur Facebook vir die eerste keer met haar ma kontak gemaak," het Kemp gesê. "Die twee is later na 'n vulstasie, waarna 'n veiligheidsmaatskappy hulle na 'n polisiestasie in Berea geneem het."
Die paartjie is omstreeks middernag deur lede van die LVG in Durban gaan haal en vroeg Donderdagoggend met hul dankbare ouers herenig.
"Toe ek vanoggend die oproep van 'n LVG-lid kry wat sê my seun is gevind, toe loop die trane. Ek het God bedank dat hulle veilig is," het Elaine Keen, Clinton se ma, Donderdag aan Maroela Media gesê. "Toe ek my seun later sien, het ek hom vasgedruk en gesoen. Hulle is veilig en lyk goed. Dit is regtig 'n groot verligting vir ons."
Keen het almal bedank wat hulle tydens die soektog bygestaan het. "Daar is so baie mense op Facebook en WhatsApp wat ons bygestaan het, help soek het, leidrade opgevolg het en vir ons gebid het. My vriendin in Welkom, Ester, kan veral uitgesonder word," het sy gesê.
Sy het ook die LVG uitgesonder wat uit sy pad gegaan het om hulle te help.
Kemp het gesê in so 'n situasie is dit belangrik vir mense om nooit moed op te gee nie.
Muizenberg-brand tans onder beheer
Waarom vertel julle ons nie die rede waarom hulle Durban toe is sonder om enigiemand daarvan te se??
sit ook met n rebelse tiener, wat geen respek het vir ouer mense, vat ook die pad maar as hulle honger en pennie loos dan kom hulle vinnig huistoe, hierdie kinders doen dieselfde, bid net dat sy nie swanger raak nie
Ek dink almal raak nou hartlik g*tvol vir die jonges wat lyk my net graag hul gesigte in koerante wil hê, so dan loop hulle bietjie weg en dink hulle is kaas. HOK hulle lewenslank. Dis nonsens – wat van al hul skoolwerk wat agter geraak het? Die onnies moet ook heir inspring en gee vir hul outydse aaklige uitskryfwerk wat jou tyd mors en jou dood verveel, iets soos:" Ek was onnosel om weg te loop" en skryf dit 10 000 keer uit. Laat hulle KRY. Ek sou dit WAAG om op 16 so te hang aan 'n kêrel… Lees meer »
Ek dink 99% van vandag se tieners raak op een of ander tyd rebels. Dankie tog my tyd is verby en my kinders het hul gedra. En jy kan ook nie meer waag om met vandag se kinders te raas of te HOK nie, want omdat hul nie hul sin kry nie, dan vat hul die pad. Vandag se ouers moet hare op hul tande hê met hul tieners. As 'n goeie pak slae van ouds nog kon gewerk het, was daar nie sulke nonsens. Te bang vir die ouers. Nou is ouers se hande eintlik afgekap. Sterkte aan alle… Lees meer »